Μήτρος Σκυλοδήμος

Ο  Μήτρος Σκυλοδήμος (1804-1871) ήταν αγωνιστής της επανάστασης του 1821 από την Αιτωλοακαρνανία, μετέπειτα στρατιωτικός στο νεοϊδρυθέν Ελληνικό κράτος όπου έφτασε το βαθμό του συνταγματάρχη και βουλευτής Βάλτου το 1850 και το 1862.Μήτρος Σκυλοδήμος, Σωτηρίου Κασσανού

Βιογραφία
Γεννήθηκε το 1804 στο Σύντεκνο σημερινό Πατιόπουλο της επαρχίας Βάλτου ΑιτωλοακαρνανίαςΑρχείον περιόδου Ι. Καποδίστρια,Γραμματεία Στρατιωτικών,φάκελος 55, από μεγάλη και δυνατή αρματολική οικογένεια. Ο πατέρας του Γερο-Σκυλοδήμος, ήταν ενεργό μέλος της Φιλικής Εταιρείας και το πιθανότερον ήταν αυτός ο οποίος αναφέρεται ως Σκυλοδήμος, στη σύναξη των καπεταναίων στη Λευκάδα το 1807 υπό τον Ιωάννη ΚαποδίστριαΓεώργιος Σκλαβούνος-Ο άγνωστος Καποδίστριας, εκδ. Παπαζήση, σελ.107-108. Ήταν ανιψιός του Γεωργίου Καραϊσκάκη.Γενικά αρχεία του κράτους-Αρχείο αγώνος, Μιν. Γραμματεία, Υπουργείο του Πολέμου, φακ.209 
Με τη σύζυγό του Βασιλική απέκτησε έξι παιδιά. Τον Θεόδωρο που γεννήθηκε το 1845Ληξιαρχική πράξις θανάτου,αρχείο Σωτηρίου Κασσανού, τον Νικόλαο (1853) μετέπειτα συνταγματάρχη του Ελληνικού ΣτρατούΓΕΣ,Διεύθυνση Ιστορίας Στρατού,Φ. 205.1/126/938912,Σ.945 και βουλευτήΜητρώο πληρεξουσίων, γερουσιαστών και βουλευτών 1822-1935, Ελλ. Βουλή, Διεύθυνση Διοικητικού, Τμήμα Μητρώου Βουλευτών. Αθήνα 1986, την  Ελένη (1855), την Ευφροσύνη (1859), τον Δημοσθένη (1861) και τον Σπύρο (1867).ΦΕΚ Α' 12 της 27-3-1872)

Η επανάσταση του 1821 
Πήρε μέρος στην Άλωση της Τριπολιτσάς και σε πολλές άλλες μάχες (Αγράφων, Σοβουλακίου, Κρεμμυδίου, Βελίτσης, Διστόμου κτλ)Μεγάλη Στρατιωτική και Ναυτική Εγκυκλοπαίδεια, Αθήναι 1929 διακρίθηκε δε ιδιαίτερα στα χρόνια 1824-1826. Πολέμησε στο Μεσολόγγι με τον Ιωάννη ΡάγκοΓενικά αρχεία του κράτους-Αρχείο αγώνος, Μιν. Γραμματεία, Υπουργείο του Πολέμου, φακ.163, Ανδρέα Ίσκο, Γεώργιο Τσόγκα και τον θείο του Σπύρο Σκυλοδήμο, ο οποίος και έπεσε κατά την έξοδο, και έπειτα μετά την πτώση του, με τον Γεώργιο Καραϊσκάκη ως πενήνταρχος στις συγκρούσεις στο Χαϊδάρι στις 6 με 8 Αυγούστου 1826, στη Δόμβραινα στις 16 Οκτωβρίου 1826, στην Αράχοβα στις 18 με 24 Νοεμβρίου 1826 και στην Αττική το 1827 όπου ανδραγάθησεΝικόλαος Κασομούλης- Ενθυμήματα στρατιωτικά της Επαναστάσεως των Ελλήνων 1821 -1833. Ήταν ένας από τους ανδρειώτερους και πιο έμπιστους αξιωματικούς του Γ. ΚαραϊσκάκηΔημήτριος Φωτιάδης-Καραϊσκάκης, εκδ. Ζαχαρόπουλος, ο οποίος στη διαθήκη του τον όρισε προστάτη της οικογενείας του και του εμπιστεύτηκε τα ανήλικα παιδιά του,Διαθήκη Γεωργίου Καραϊσκάκη για την συντήρηση της οποίας πούλησε μέχρι και τα άρματά τουΕπιστολές προς Κωλέττη-Ακαδημία Αθηνών. Κατά τη συγκρότηση των χιλιαρχιών για την απελευθέρωση της Στερεάς Ελλάδος (επί κυβερνήτη Ιωάννη Καποδίστρια) έγινε, νεώτατος ων, εκατόνταρχος στην Γ΄ Χιλιαρχία του Γιαννάκη Στράτου παρά του στρατάρχου Δημητρίου Υψηλάντη λαμβάνοντας μέρος στις μάχες της Τέρνοβας και της ΠέτραςΑντιστράτηγος Αρτέμιος Μίχος-Απομνημονεύματα της 2ας πολιορκίας του Μεσολογγίου,εν Αθήναις 1883. Με την οργάνωση των Ελαφρών Ταγμάτων τον επόμενο χρόνο παίρνει τον βαθμό του Λοχαγού και τίθεται επικεφαλής του 1ου Λόχου του 4ου Τάγματος. Στα γεγονότα του 1832 υπηρετεί στη χιλιαρχία του Χριστόδουλου Χατζηπέτρου ως υποταγματάρχηςΓενικά αρχεία του κράτους-Γραμματεία Στρατιωτικών φακ.192 με τον οποίο είχαν συμπολεμήσει σε πολλές μάχες και τους συνέδεε αμοιβαία εκτίμηση και αλληλοσεβασμός..

Ανέκδοτο με τον Καραϊσκάκη
Με το όνομα του Μήτρου Σκυλοδήμου είναι συνδεδεμένο και το εξής περιστατικό: Στη μεγάλη του αρρώστια ο Καραϊσκάκης είχε ένα φραγκογιατρό όπου του έφτιαχνε διάφορα γιατρικά. Όμως όσο περνούσε ο καιρός γιατρειά δεν έβλεπε. Κάλεσε τον Σκυλοδήμο και του είπε να μπει αυτός κάτω από τα σκεπάσματα και όταν έρθει ο γιατρός να του δώσει αυτός το χέρι του για να του εξετάσει τον σφυγμό. Αυτό έγινε και ο γιατρός είπε «καλά πάς καπετάνιε αλλά είσαι ακόμη αδύναμος και χρειάζεσαι ανάπαυση». Πετάχτηκε τότε ο Καραϊσκάκης και του αποκρίθηκε «τίνος είναι ορέ αδύνατος ο σφυγμός, του Σκυλοδήμου που καβαλικεύει φοράδα καλπάζοντας». Φώναξε τότε δύο παλικάρια και του έριξαν του «γιατρού» 40 ξυλιές στα πισινά και τον έδιωξεΤάκης Λάππας, Καραϊσκάκης, εκδ. Ατλαντίς 1963.

Η δράση του στη συνέχεια
Μετά την απελευθέρωση, με την από 31/12-12/1 διαταγή του Στρατού, εγκεκριμμένη από την ΑντιβασιλείαΦΕΚ Α' 2/23-1 της 4-2-1835 φτάνει στον βαθμό του Ταγματάρχη της Φάλαγγας. Στην κηδεία του Θεοδώρου Κολοκοτρώνη το 1843 έφερε την τιμή μαζί με τον Ιωάννη Γιουρούκο και τον Δημήτριο Πετροπουλάκη, ταγματάρχες και οι τρεις, να φέρουν τα παράσημα του Γέρου του Μωριά επάνω σε μεταξωτά μαξιλάριαΕφημερίς,"Η ταχύπτερος φήμη",ἐτος Ζ',αρ. 275, Δευτέρα 8/2/1843. Το 1843 έλαβε ενεργό μέρος επικεφαλής ενόπλου τμήματοςΠρακτικά Βουλής 1845, σελίς 65 στα γεγονότα της 3ης Σεπτεμβρίου, τα οποία κατέληξαν στην παραχώρηση συντάγματος από τον ΌθωναΕφημερίς ΑΙΩΝ, Σάββατο 11 Σεπτεμβρίου 1843, ετιμήθη δε για αυτό από τη βουλή των Ελλήνων. Τότε διορίσθηκε με διαταγή του Υπουργείου των Στρατιωτικών, Διοικητής ελαφράς ΔιλοχίαςΒασιλικό Διάταγμα, ΦΕΚ Α' 29 της 5-9-1844 στην Καλαμάτα και αργότερα με το Βασιλικό Διάταγμα της 17-4-1848, Διοικητής του 9ου Ελαφρού Τάγματος Οροφυλακής των συνόρωνΦΕΚ Α' 13 της 3-5-1848 αναλαμβάνοντας στη γραμμή Κομποτίου-Συντέκνου, τη διαφύλαξη της ασφάλειας των τότε Ελληνοτουρκικών συνόρων. Επιφορτισμένος και με την καταδίωξη της ληστείας στην Αιτωλοακαρνανία, πήρε όλα τα κατάλληλα μέτρα και με συντονισμένες και δραστήριες καταδιώξεις των ληστών, επέφερε την επιθυμητή δημόσια ασφάλεια στην περιοχή εξαλείφοντας την ολοσχερώςΙωάννης Κολιόπουλος-Η ληστεία στην Ελλάδα, εκδ. Επίκεντρο,αποκτώντας γι αυτό έως και τη Βασιλική ευαρέσκειαΦΕΚ Α' 29 της 10-9-1853. Μαζί του είχε τον γιο του Γεωργίου Καραϊσκάκη Σπύρο, απόφοιτο της Στρατιωτικής Σχολής Ευελπίδων. Με το Βασιλικό Διάταγμα της 17/7/1856 διαλύονται τα Τάγματα ΟροφυλακήςΦΕΚ Α' 47 της 13-9-1856 και στη συνέχεια μετατίθεται στις 13/8/1858 με ανάλογο διάταγμα στο ΠεζικόΦΕΚ Α' 45 της 26-9-1858. Διορίστηκε με το Βασιλικό Διάταγμα της 28/5/1959 Στρατιωτικός ΝομοεπιθεωρητήςΦΕΚ Α' 24 της 10-6-1859 σε Αχαΐα και Ηλεία όπου παρέμεινε για τέσσερα χρόνια έως καταργήσεως της ανωτέρω θέσης με το Β. Δ. της 13/12/1863ΦΕΚ Α' 44 της 28-12-1863. Μετέπειτα διορίστηκε μέλος του Αναθεωρητικού Δικαστηρίου και μετατέθηκε με το Βασιλικό Διάταγμα της 16/8/1866, ως ανώτερος προγυμναστής της Εθνοφυλακής στη αρχή στο ΜεσολόγγιΦΕΚ Α' 62 της 10-09-1866, όπου παρέμεινε για λίγο χρονικό διάστημα λόγω καταργήσεως της θέσης με το Β. Δ. της 16/10/1866ΦΕΚ Α' 68 της 31-10-1866 και στη συνέχεια στο Βάλτο όπου με το Β.Δ. της 3/2/1868 προήχθη σε συνταγματάρχηΦΕΚ Α' 14 της 12-3-1868, με τον βαθμό τον οποίο απεστρατεύθη, με το Β.Δ. της 30/10/1868ΦΕΚ Α' 54 της 21-11-1868.
Διετέλεσε βουλευτής και πληρεξούσιος Βάλτου από το 1850 εως το 1853 και επανεξελέγη το 1862.

Τιμητικές διακρίσεις
Για τις υπηρεσίες που προσέφερε στην πατρίδα του είχαν απονεμηθεί το Αργυρούν Αριστείον το 1836, ο Αργυρός Σταυρός των Ιπποτών του Βασιλικού Τάγματος του Σωτήρος και ο Ανώτερος Ταξιάρχης του Τάγματος του Σωτήρος όσο υπηρετούσε ως Ταγματάρχης της ΦάλαγγαςΒασιλικό Διάταγμα 27/6/1843, ΦΕΚ Α' 23 της 21-7-1843 και τέλος με το Βασιλικό Διάταγμα της 20/5/1858 ο Χρυσός Σταυρός των Ιπποτών του Βασιλικού Τάγματος του Σωτήρος.ΦΕΚ Α' 43 της 19-9-1858

Το τέλος
Πέθανε στα τέλη Οκτωβρίου του 1871 και σε εφημερίδα της εποχής διαβάζουμε την κατωτέρω νεκρολογία.

"Απεβίωσε τη παρελθούση εβδομάδα εν Καρβασαρά,τη ιδιαιτέρα αυτού πατρίδι, ο Συνταγματάρχης Δημήτριος Σκυλοδήμος. Ο μακαρίτης διεκρίθη κατά μεν τον Ιερό Αγώνα ως εν των ανδρειωτέρων της Πατρίδος τέκνων, εφ' ω και ηγαπάτο υπό του αοιδίμου Καραϊσκάκη, μετά δε την αποκατάστασιν των πραγμάτων επέδειξε πάντοτε φρόνησιν εις τας πλέον δυσχερείς περιστάσεσι περί την εκπλήρωσιν των καθηκόντων του, πίστην και αληθινήν αφοσίωσιν εις τα καθεστώτα. Υπηρέτησε την Πατρίδα και πολιτικώς, διατελέσας Βουλευτής και πληρεξούσιος.Κύριος αναπαύσαι την ψυχήν του εν σκηναίς δικαίων"Εφημερίς Αλήθεια-1 Νοεμβρίου 1871

Η χήρα του Βασιλική και τα ανήλικα εκ των ορφανών τέκνα του, συνταξιοδοτήθηκαν από την 1/11/1871 με το ποσό των 150 δρχ. μηνιαίως, που αναλογούσε σε σύνταξη χήρας Υποστρατήγου.Βασιλικό Διάταγμα 13/1/1872, ΦΕΚ Α' 12 της 27-3-1872

Το δημοτικό τραγούδι «Των Σκυλοδημαίων»
 Παραλλαγή από τον Κλωντ ΦωριέλΚλοντ Φοριέλ, Δημοτικά τραγούδια της συγχρόνου Ελλάδος, Εκδ. Νίκος Δ. Νίκας 1956  Παραλλαγή από Άγιο Ηλία ΑιτωλοακαρνανίαςΟ Σκυλλοδήμος έτρωγε στα έλατα αποκάτω, 
και την Ειρήνην στο πλευρό είχε να τον κεράσει. 
-Κέρνα μ' Ειρήνη μ' εύμορφη, κέρνα μ' όσον να φέξει 
όσον να εβγ' αυγερινός,να πάγ' η πούλια γεύμα, 
και απαί σε στέλνω σπίτι σου με δέκα παληκάρια. 
-Δήμο, δεν είμαι δούλα σου κρασί να σε κεράσω, 
εγώ είμαι νύμφη προεστών και αρχόντων θυγατέρα. 
Κι αυτού προς τα χαράγματα περνούσαν δυο διαβάτες, 
είχαν τα γένεια μακρυά, το πρόσωπό τους μαύρον 
κι οι δυο κοντά του στάθηκαν, και τον εχαιρετούσαν. 
-Καλή ημέρα Δήμο μου. -Καλώς τους διαβάταις. 
-Διαβάτες, που ηξεύρετε πως ειμ' ο Σκυλλοδήμος; 
-Φέρομεν χαιρετήματα από τον αδερφό σου. 
-Διαβάτες που τον είδεταν εσείς τον αδερφό μου; 
-Στα Γιάννινα στην φυλακήν, τον είδαμαν κλεισμένον, 
είχε στα χέρια σίδερα, και κλάπαις στα ποδάρια. 
Κι ο Σκυλοδήμος δάκρυσε και εκίνησε να φύγει. 
-Που πάγεις Δήμο μ' αδερφέ; που πάγεις καπετάνιε; 
ο αδερφός σου είν' εδώ, έλα να σε φιλήσει. 
Κι εκείνος τον εγνώρισε στα χέρια του τον πήρε, 
γλυκά κι οι δυο φιλήθηκαν, στα μάτια και στα χείλη. 
Και τότε τον ερώτησεν ο Δήμος και τον λέγει: 
-Κάθου γλυκέ μου αδερφέ, κ' έλα μολόγησέ μας 
πως από των Αρβανιτών εγλύτωσες τα χέρια; 
-Νύχτα τα χέρια μ' έλυσα και έσπασα ταις κλάπαις, 
κι εσύντριψα την σιδεριάν κι επήδησα στον βάλτον, 
κ' ηύρα ένα μονόξυλον κι επέρασα την λίμνη. 
Προψές τα Γιάνιν' άφησα και τα βουνά επήρα.Ξύπνα πουλάκι μ' την αυγή κι ανέβα στο κλαράκι 
και τίναξ' τις φτερούγες σου να πέσουν οι δροσούλες,  
λάλει, πουλάκι μ' την αυγή, καθώς λαλούν και τάλλα,  
τ' είναι σημάδι των κλεφτών, κακό και για τους κλέφτες. 
Δουλειά δεν έχ' η κλεφτουριά κι αυτός ο Σκυλοδήμος   
εδείπνα κι ετραγούδαγε στα έλατ' από κάτω 
με την Ειρήνη στο πλευρό, με την παπαδοπούλα. 
-Κέρνα μ' Ειρήνη μ', κέρνα με, κέρνα μ' όσο να φέξει 
και το πουρνό σε προβοδώ με δέκα παλικάρια. 
-Δήμο, δεν είμαι δούλα σου κρασί να σε κερνάω, 
εγώ είμαι κόρη προεστού κι από τους Παπαδαίους. 
Αυτού προς τα χαράματα φάνηκαν δυο διαβάτες. 
-Δήμο μου, καλημέρα σου. 
-Καλώς τους τους διαβάτες. 
-Διαβάτες που το ξέρετε πως ειμ' ο Σκυλοδήμος; 
-Φέρνουμε χαιρετίσματα από τον αδερφό σου, 
στα Γιάννινα τον είδαμε, στη φυλακή κλεισμένο, 
κ' είχε στα χέρια σίδερα, και κλάπες στα ποδάρια, 
Κι ο Δήμος μόλις τάκουσε άρπαξε το τουφέκι 
και κλαίγοντας ξεκίνησε στα Γιάννινα να πάγει, 
-Πού πας, πού τρέχεις, μπρ' αδερφέ, που τρέχεις καπετάνιε; 
Ο αδερφός σου είμ' εγώ κι έλα να φιληθoύμε 
τα σίδερα πριόνισα και ρίχτηκα στη λίμνη 
δυο μερovύχτια στάθηκα κρυμμένος στα καλάμια 
κι αντιπροψές με πέρασαν νησιώτες στην Καστρίτσα.

 Βιβλιογραφία-Αρχειακά στοιχεία 

Κατηγορία:Έλληνες αξιωματικοί του πεζικού
Κατηγορία:Έλληνες πληρεξούσιοι
Κατηγορία:Αγωνιστές του 1821
Κατηγορία:Βουλευτές Βάλτου
Κατηγορία:Αργυρός σταυρός του Τάγματος του Σωτήρος
Κατηγορία:Χρυσός Σταυρός του Τάγματος του Σωτήρος
Κατηγορία:Ανώτερος Ταξιάρχης του Τάγματος του Σωτήρος
Κατηγορία:Έλληνες αξιωματικοί της Οροφυλακής